Μοχάμεντ Αφάς

Ο Μοχάμεντ Νάσσερ Αφάς (Mohammad Nasser Afash, γενν. Χαλέπι, 31 Οκτωβρίου 1971) είναι Σύριος διεθνής παλαίμαχος ποδοσφαιριστής που αγωνιζόταν ως αμυντικός.

 Σταδιοδρομία σε συλλόγους 
Ξεκίνησε την επαγγελματική ποδοσφαιρική του σταδιοδρομία το 1988 με την Αλ Ιττιχάντ Χαλέπι ΣΚ. Με τη φανέλα της Αλ Ιττιχάντ, αγωνίστηκε 5 χρονιές, ενώ τη χρονιά 1991-1992 αναδείχθηκε κορυφαίος σκόρερ στο πρωτάθλημα Συρίας.Syrian Premier League top scorers, sciencepole.com

Τον Δεκέμβριο του 1993, μετακόμισε στην Ελλάδα για την Προοδευτική. Το ντεμπούτο του επί ελληνικού εδάφους και με τη φανέλα της Προοδευτικής, έγινε στις 9 Ιανουαρίου 1994 στον αγώνα Προοδευτική - Παναργειακός 1-0, πετυχαίνοντας το νικητήριο τέρμα.εφ. Αθλητική Ηχώ, 10/1/1994, σελ. 9 Με τα χρώματα της Προοδευτικής αγωνίστηκε συνολικά περίπου 4 χρόνια στη Β' Εθνική, κάνοντας πολύ καλές εμφανίσεις, ενώ το 1995-1996 πέτυχε 17 τέρματα και αναδείχθηκε κορυφαίος σκόρερ στο πρωτάθλημα.εφ. Αθλητική Ηχώ, 27/5/1996, σελ. 26Greece - List of Second Level Topscorers, rsssf.comΤΑ ΚΑΝΟΝΙΑ ΤΗΣ Β ΕΘΝΙΚΗΣ, opadikospanikos.wordpress.com

Τον Ιανουάριο του 1997, λύθηκε το συμβόλαιό του με την Προοδευτική"Τέλος ο Αφάς", εφ. "SPORTIME", 3/1/1997, σελ. 32 και κατόπιν μετακινήθηκε στον Ιωνικό Νίκαιας."Πήρε τον Αφάς ο Ιωνικός", εφ. "SPORTIME", 12/1/1997, σελ. 30 Με τα χρώματα του Ιωνικού, αγωνίστηκε με ιδιαίτερη επιτυχία στην Α' Εθνική μέχρι το 2004. Ντεμπούτο με τη φανέλα του Ιωνικού αλλά και στην Α' Εθνική, έκανε στις 15 Ιανουαρίου 1997, στον αγώνα Ηρακλής - Ιωνικός.εφ. "SPORTIME", 16/1/1997, σελ. 12 και 16 Με τον Ιωνικό ήταν φιναλίστ Κυπέλλου Ελλάδας το 2000 και συμμετείχε στην προκριματική φάση του Κυπέλλου ΟΥΕΦΑ το 1998.

Το 2004 επέστρεψε στην πατρίδα του, για να κλείσει την καριέρα του στην Αλ Ιττιχάντ, ομάδα απ' όπου ξεκίνησε.

 Διεθνής σταδιοδρομία 
Το 1989 και 1991 αγωνίστηκε με τη Εθνική Συρίας U20 στο Παγκόσμιο Κύπελλο U20. Είχε επίσης, συνολικά 7 συμμετοχές με την Εθνική Συρίας ανδρών σε προκριματικά παιχνίδια το 1994 και το 1998 για το Παγκόσμιο Κύπελλο.Ιστορικό του Αφάς στις διοργανώσεις της ΦΙΦΑ , fifa.com Το 1996 συμμετείχε στους τελικούς του Κυπέλλου ΑσίαςAsian Nations Cup 1996 Final Tournament - Expended File, rsssf.com.

 Παραπομπές 

 Πηγές 
 Το προφίλ και η καριέρα του Αφάς αναλυτικά στο national-football-teams.com
 Το προφίλ του Αφάς στο transfermarkt.com

Κατηγορία:Ποδοσφαιριστές Εθνικής Συρίας
Κατηγορία:Ποδοσφαιριστές Προοδευτικής
Κατηγορία:Ποδοσφαιριστές Ιωνικού Νίκαιας
Κατηγορία:Σύροι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ξένοι ποδοσφαιριστές στην Ελλάδα